BASES REGULADORAS CONVOCATORIA SELECCIÓN PERSOAL FUNCIONARIO NO PROCESO DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Soutomaior (Persoal, oposicións, 14/12/2023)

Constitúe o obxecto das presentes bases a regulación dos aspectos xerais e específicos do proceso selectivo excepcional de estabilización de emprego, taxa adicional Real Decreto-Lei 5/2023, de 28 de xuño, por quenda libre e sistema concurso, para a provisión da seguinte praza correspondente á oferta de emprego público 2023 (BOPPO nº 149 de data 03 de agosto de 2023). PERSOAL FUNCIONARIO: As funcións do posto son as propios dunha/dunha Auxiliar Administrativo/a e de acordo coa RPT do concello. As retribucións serán as establecidas no cadro de retribucións do Orzamento Municipal. Con carácter xeral, para participar nas probas selectivas as persoas aspirantes deberán reunir os requisitos que a continuación se indican, ademais dos que se establezan nas bases específicas, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: O/a aspirante proposto/a para nomeamento que non acredite posuír o título CELGA, deberá realizar unha proba que acredite a capacidade de comunicación en galego e participar no primeiro curso de idioma galego que realice a Administración autonómica (Secretaría Xeral de Política Lingüística ou organismo autonómico competente) a fin de obter a debida capacitación. As solicitudes de participación no proceso selectivo, dirixiranse ao Sr. Alcalde do Concello de Soutomaior. Presentaranse, debidamente cubertas, no Rexistro Xeral do Concello, no modelo oficial, que será facilitado no Concello de Soutomaior, sito na rúa Alexandre Bóveda nº 13 de Soutomaior, ou na páxina web www.soutomaior. gal, achegando a documentación solicitada, no prazo de vinte (20) días hábiles contados a partir do seguinte ao da publicación do anuncio da convocatoria no Boletín Oficial do Estado (BOE); ou por calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas. Nos supostos previstos nos apartados b), c) d) e e) do artigo 16.4, as persoas aspirantes deberán comunicalo ao Concello mediante correo electrónico oficinas@soutomaior. gal, remitindo copia completa da solicitude rexistrada, durante o mesmo prazo que o de presentación de instancias. O persoal que, na data de apertura do prazo de presentación de solicitudes nos procesos selectivos convocados, teña a condición de empregado público ao servizo de calquera administración pública ou ente instrumental dela, por aplicación do disposto no artigo 14.2. e) da Lei 39/2015, do 1 de outubro, do Procedemento Administrativo Común das Administracións Públicas, está obrigado á presentación por medios electrónicos da instancia e demais documentación a través da sede electrónica do concello de Soutomaior. O incumprimento deste requisito dará lugar á non admisión do aspirante ao proceso selectivo sen posibilidade de subsanación. Ás solicitudes debidamente cubertas, achegaranse os documentos que a continuación se indican e de acordo coa seguinte orde: Rematado o prazo de presentación de solicitudes, o Alcalde ditará resolución declarando aprobadas as listaxes provisorias de persoas admitidas e excluídas para cada unha das prazas convocadas indicando, neste segundo caso, as causas da exclusión. A resolución será publicada no BOP de Pontevedra e na sede electrónica do Concello de Soutomaior. Igualmente, na mesma resolución, farase constar a designación nominal do Tribunal. As persoas aspirantes excluídas e omitidas terán un prazo de dez (10) días hábiles, contados desde o día seguinte ao de publicación da resolución no BOP de Pontevedra, para formular reclamacións ou subsanar os defectos que motivasen a súa exclusión ou omisión. O transcurso dese prazo sen subsanación dos defectos correspondentes supón a exclusión definitiva do proceso selectivo. Os erros materiais ou de feito que puideran advertirse na lista poderán subsanarse en calquera momento, de oficio ou a petición da parte interesada. A listaxe provisoria converterase automaticamente en definitiva se, transcorrido o prazo, non se presentasen reclamacións. De as haber, as reclamacións presentadas serán estimadas ou desestimadas a través dunha nova resolución de aprobación da listaxe definitiva de persoas admitidas e excluídas que será publicada na sede electrónica do Concello de Soutomaior. O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen o proceso selectivo.8.1. A designación dos membros dos tribunais cualificadores de cada un dos distintos procesos selectivos, en número non inferior a cinco, é competencia da Alcaldía do concello, de acordo co disposto no artigo 59 da LEPG Lei de emprego e no artigo 60 do TREBEP.8.2. Os ditos tribunais despregarán a súa actividade atendendo aos principios de imparcialidade, profesionalidade e especialidade, en función da dispoñibilidade de recursos, atendendo á paridade entre homes e mulleres.8.3. Os tribunais cualificadores estarán integrados por membros titulares e suplentes e todos os eles pertencen a un corpo, escala ou subescala ou categoría profesional na que, para o seu ingreso, se require unha titulación de nivel igual ou superior ao esixido para participar neste proceso selectivo, consonte ao mandato establecido no artigo 59.2.4. da LEPG.8.4. Non forman parte dos ditos tribunais as persoas de elección ou designación política, os funcionarios interinos, o persoal laboral temporal e o persoal eventual.8.5. Calquera modificación puntual da composición dos tribunais cualificadores será acordada pola Alcaldía e publicada na sede electrónica do concello.8.6. Os membros do tribunal deberán absterse de intervir, notificándoo á Alcaldía, cando concorran neles circunstancias das previstas no artigo 23 da Lei 40/2015, do 1 de outubro, de réxime xurídico do sector público, así como cando tiveran realizado tarefas de preparación de aspirantes a probas selectivas ou tiveran colaborado durante ese período con centros de preparación de opositores. Así mesmo, os/as interesados poderán promover a recusación de acordo co sinalado no artigo 24 da citada norma.8.7. O tribunal cualificador deberá constituírse nunha data posterior a publicación da listaxe definitiva de aspirantes admitidos e excluídos para cada un dos procesos selectivos convocados, entendéndose validamente constituído en cada sesión do mesmo cando asistan, como mínimo, tres dos membros de cada tribunal, titulares ou suplentes.8.8. Os tribunais quedan expresamente facultados para interpretar as presentes bases da convocatoria, así como para resolver cantas dúbidas e incidencias presente a súa aplicación, e poderá adoptar os acordos necesarios procurando a boa orde, impulso e desenvolvemento dos procesos selectivos. Para o caso de discrepancia entre os seus membros, as decisións se adoptarán por maioría das persoas asistentes á sesión, decidindo o voto de calidade do/a presidente en caso de empate.8.9. Os acordos dos tribunais que, segundo as presentes Bases, deban ser obxecto de publicidade, publicaranse na sede electrónica do concello e serán asinados polo seu presidente/a o polo/a seu secretario/a ou por ambos. O sistema de selección será o de concurso. A puntuación máxima será de 100 puntos. Non terá carácter eliminatorio e consistirá na avaliación por parte do Tribunal dos méritos que concorran en cada unha das persoas aspirantes, referidos á data de finalización do prazo de presentación de solicitudes. O tribunal non poderá valorar o non alegado e probado polas persoas aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo para emendar a falta de alegacións ou de proba de méritos. O Tribunal avaliará os méritos que aleguen os aspirantes, debidamente xustificados, baixo o seguinte baremo: Experiencia profesional: A formación acreditarase mediante certificado ou diploma no que conste o número de horas, nome, data do curso e datos persoais.1. Valorarase: Valoraranse a realización de cursos homologados polas diferentes Administracións Públicas ou outras entidades do sector público, así como os realizados en empresas concertadas coa Administración, os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, protección de datos, a atención ao cidadán, a protección do medio ambiente desde o ámbito laboral e os de contido de ofimática, entre outros.2. Non se valorará: 1. Experiencia profesional: A puntuación máxima deste apartado será de 90 puntos.1.1. Servizos prestados no mesmo corpo, escala, categoría profesional na entidade local convocante da praza, coa condición de funcionario interino ou mediante contratación laboral temporal: 0,60 puntos por cada mes completo.1.2. Servizos prestados noutros corpos, escalas, categorías profesionais na entidade local convocante da praza, coa condición de funcionario interino ou mediante contratación laboral temporal: 0,20 puntos por cada mes completo.1.3. Servizos prestados no mesmo corpo, escala, categoría profesional noutras Administracións Públicas, distintas da entidade local convocante, coa condición de funcionario interino ou mediante contratación laboral temporal: 0,30 puntos por cada mes completo.1.4. Servizos prestados nos restantes organismos do sector público, coa condición de funcionario interino ou mediante contratación laboral temporal: 0,06 puntos por cada mes completo.2. Outros méritos: A puntuación máxima deste apartado será de 10 puntos.2.1. Cursos de formación: A valoración realizarase do seguinte xeito: Acreditarase mediante certificación da administración correspondente. No caso de traballadores/as en activo neste concello, este realizarase de oficio. Só se puntuará o curso de maior nivel. A cualificación final do proceso de selección realizarase sumando a puntuación obtida polos distintos méritos e faranse públicas. No caso de producirse un empate de puntuación entre varios/as aspirantes, o desempate realizarase na seguinte orde: primeiro o/a aspirante con maior puntuación no punto 1.1. Segundo, de persistir o empate o/a aspirante con maior puntuación no punto 1.2. Terceiro, de persistir o empate o/a aspirante con maior puntuación no punto 2.2. Cuarto, de persistir o empate, a/o de maior idade. Para poder ter dereito a ser nomeado/a para a praza convocada, o/a candidato/a deberá obter un mínimo de 20 puntos conforme ao baremo de méritos anterior. Finalizada a selección o tribunal fará pública no taboleiro de anuncios electrónico e na páxina web a relación definitiva das persoas aspirantes e pola orde da puntuación obtida. Esta relación presentarase ao Alcalde coa proposta de nomeamento da persoa ou persoas candidatas, para o seu nomeamento. Os tribunais non poderán declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. As/os candidatos/as que non obteñan unha das prazas convocadas, formarán parte dunha lista de substitucións para os efectos de seren nomeados ou contratados/as como persoal interino ou laboral respectivamente, nos termos do establecido na cláusula undécima. A persoa ou persoas aspirantes propostas achegará a administración municipal, no prazo de vinte (20) días naturais, contados a partir da publicación da lista de persoas aprobadas, os documentos seguintes: Quen tivese a condición de empregado público neste concello non terá que xustificar documentalmente as condicións e requisitos xa acreditados para obter o seu anterior nomeamento. A non presentación dentro do prazo fixado da documentación esixida nesta base, agás nos casos de forza maior, ou cando do exame da mesma se deduza que carecen dalgún dos requisitos sinalados na base 3ª non poderán ser nomeados persoal do Concello e quedarán anuladas as actuacións, sen prexuízo da responsabilidade en que incorreran por falsidade na solicitude de participación. Rematados os procesos selectivos e presentada a documentación polas persoas interesadas, o Sr. Alcalde efectuará o nomeamento, a favor do candidato proposto. O nomeamento deberá ser notificado ás persoas interesadas, que deberá tomar posesión dentro do prazo máximo dun mes, contado dende o día da data de notificación. No acto de toma de posesión, o persoal nomeado deberá presentar xuramento ou promesa de non estar incurso en ningunha causa de incompatibilidade conforme ao disposto pola Lei 53/1984, de 26 de decembro de incompatibilidades do persoal ao servizo das administracións públicas. Prevese para aquelas persoas que non superen o proceso selectivo, a súa inclusión en bolsas de de emprego de persoal deste concello. Os chamamentos realizaranse respectando a orde de prelación que virá determinado pola suma da puntuación obtida que se estableza na convocatoria da bolsa correspondente. O orde de chamamento dos aspirantes inscritos na bolsa neste Concello será por: Terá preferencia o aspirante que figura en primeiro lugar da lista de orde da bolsa. A falta de aceptación do nomeamento sen causa xustificada ou a renuncia ao mesmo una vez tomouse posesión do posto a cubrir, suporá a penalización correspondente na bolsa de emprego, salvo que concorra unha das seguintes circunstancias: Esta bolsa de traballo terá vixencia ata que se esgote a mesma. Os aspirantes propostos quedarán suxeitos, no seu caso, ao cumprimento das prescricións contidas na Lei 53/1984, de 26 de decembro, sobre incompatibilidades do Persoal ao Servizo das Administracións Públicas, e demais normativa aplicable. Contra as presentes bases, que poñen fin á vía administrativa, poderá interporse recurso potestativo de reposición ante a Alcaldía deste Concello de Soutomaior, no prazo dun mes contado a partir do día seguinte á súa publicación, de conformidade co establecido nos artigos 112.1, 114.1. c), 123 e 124 da Lei 39/2015, de 1 de outubro, do Procedemento Administrativo Común das Administracións Públicas–LPACAP-. Si se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se poida exercitar calquera outro recurso que estime pertinente. Soutomaior, 1 de decembro de 2023. O ALCALDE, Manuel Antonio Lourenzo Sobral.